**TOAMNA**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TOAMNA

Se duc cocorii către sud, în veuri

Ce par trasate c-un echer ceresc,

A mai trecut o vară, te iubesc

Şi ochii tăi sunt zvon de curcubeuri

Peste oceane care cresc, tot cresc

Şi ne despart, suntem doar continente

C-aşteaptă întâlnirea viitoare,

Nu ştiu dacă va fi atunci tot soare

Ori dacă drumurile ne vor fi tangente

Şi simt incertitudinea cum doare

Cu dor de tine şi cu dor de noi.

Se duc cocorii şi se-apropie ploi,

Copacii plâng podoabele pierdute,

Frunze căzute-n tina, în noroi

Spre a se-ntoarce-n rădăcini străine.

Încă întreabă aerul de tine

Când intră-n pieptul meu cu iz de toamnă,

Nu înţeleg de ce mă tot condamnă

Că nu încerc să spulber orice zid

Când simt adânc pe fruntea mea un rid

Ce-a apărut privind în depărtări

Şi aşteptând corăbii euxine.

E toamnă şi mi-e tare dor de tine

Şi mai răspund doar tainicei chemări

De-a te-ntalni în lungi alexandrine

Ce le compun privind cum trec cocorii.

Nu cred în existenţe iluzori

Cât timp îmi este dor să îmi aline

Rămasa existenţă ochii tăi.

Ignor pendula cu-ale ei bătăi

Ce sacadat îmi bântuie visarea.

Cât te iubesc mai ştie numai marea

Şi infinitul încă ne-nţeles.

Secundele în pielea mea tot ţes

Rănile care nu mai dor de mult.

E amintirea un imens tumult

Şi ceasul bate parcă tot mai des.

20 sept 2015